
Αριθ. 1130638/8892-11 /0016 (1) 

Απαλλαγή των Ελληνικών Ναυπηγείων ΑΕ, της Ελληνικής 
Αεροπορικής Βιομηχανίας ΑΕ, και των Ελληνικών Τα¬ 
χυδρομείων (ΕΛΤΑ), από την υποχρέωση προσκόμισης 
αποδεικτικού ενημερότητας, για χρέη προς το Δημό¬ 
σιο, για είσπραξη χρημάτων, μέχρι 31.12.1993 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του Ν. 1882/90 (ΦΕΚ 
43/Α/90), σύμφωνα με τις οποίες παρέχεται η εξουσιοδό¬ 
τηση στον Υπουργό των Οικονομικών να επιβάλλει, με 
αποφάσεις του, περιορισμούς ή απαγορεύσεις κατά των 
οφειλετών του Δημοσίου, που ανάγονται στις συναλλαγές 
ή στις πράξεις τους. 

2. Την απόφασή μας αριθμ. 2048300/19.7.90 (ΦΕΚ 
508/Β/90) «Περί αποδεικτικού ενημερότητας για χρέη 
προς το Δημόσιο» όπως ισχύει σήμερα. 

3. Το με αριθμ. 01-93-08-136/26.8.93 έγγραφο της 
Ελληνικής Αεροπορικής Βιομηχανίας Α.Ε. καθώς και το με 
αριθμ. 30/5995/451.2/30.9.93 έγγραφο των Ελληνικών 
Ταχυδρομείων, με τα οποία ζητούν την απαλλαγή τους 
από την υποχρέωση προσκόμισης αποδεικτικού ενημερό¬ 
τητας, για χρέη τους προς το Δημόσιο. 

4. Το από 5.10.93 έγγραφο των Ελληνικών Ναυπηγείων 
ΑΕ με το οποίο ζητούν την απαλλαγή τους από την υπο¬ 
χρέωση προσκόμισης αποδεικτικού ενημερότητας για τα 
χρέη τους προς το Δημόσιο. 

5. Την κοινή απόφαση ΓΥ 5246/93 (ΦΕΚ Β 829) του 
Πρωθυπουργού και του Υπουργού Οικονομικών, με την 
οποία εκχωρούνται αρμοδιότητες στους Υφυπουργούς 
Οικονομικών, αποφασίζουμε: 

Απαλλάσσουμε μέχρι 31.12.93, την Ελληνική Αεροπο- 

ρική Βιομηχανία Α.Ε., τα Ελληνικά Ταχυδρομεία, και τα 
Ελληνικά Ναυπηγεία ΑΕ, από την υποχρέωση προσκόμι¬ 
σης αποδεικτικού ενημερότητας για τα χρέη τους προς το 
Δημόσιο, όπου αυτό απαιτείται για είσπραξη χρημάτων και 
με την προϋπόθεση της παρακράτησης ποσοστού 10% 
επί της εισπραττομένης κάθε φορά απαίτησης, από τον 
πληρωτή αυτής και απόδοσής του στην αρμόδια ΔΟΥ, 
έναντι των οφειλών τους προς το Δημόσιο. 

Η απόφαση αυτή που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 27 Οκτωβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
- 4 -- 

Αριθ. Πιγ/2145 (2) 

Χορήγηση άδειας ασκήσεως επαγγέλματος Κοινωνικής 
Λειτουργού στην Παπαμιχαήλ θεοδώρα του Αποστό¬ 
λου 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2145/21.10.1993 έχει χο¬ 
ρηγηθεί στην Παπαμιχαήλ θεοδώρα του Αποστόλου άδεια 
ασκήσεως επαγγέλματος Κοινωνικής Λειτουργού. 

Αθήνα, 21 Οκτωβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

- ♦ - 

Αριθ. Πιγ/2173 (3) 

Χορήγηση άδειας ασκήσεως επαγγέλματος Κοινωνικής 
Λειτουργού στην Κατσαρού Μαρία του Σπυρίδωνα 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2173/25.10.1993 έχει χο¬ 
ρηγηθεί στην Κατσαρού Μαρία του Σπυρίδωνα άδεια 
ασκήσεως επαγγέλματος Κοινωνικής Λειτουργού. 

Αθήνα, 25 Οκτωβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

Αριθ. Πιγ/2175 (4) 

Χορήγηση άδειας ασκήσεως επαγγέλματος Κοινωνικής 
Λειτουργού στην Κονδυλιά Γεωργία του Δημητρίου 

Ο ΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2175/25.10.1993 έχει χο¬ 


ρηγηθεί στην Κονδυλιά Γεωργία του Δημητρίου άδεια 
ασκήσεως επαγγέλματος Κοινωνικής Λειτουργού. 

Αθήνα, 25 Οκτωβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

Αριθ. 37319 (5) 

Διορισμός Συντονιστή στον Οργανισμό Προγνωστικών 

Αγώνων Ποδοσφαίρου (ΟΠΑΠ) 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. α) Του ΑΝ 397/68 «περί επανασυστάσεως της ΓΓΑ 
και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Ν. 1646/86 «Μέτρα πρόληψης και καταστολής 
της βίας στους αθλητικούς χώρους και άλλες διατάξεις» 
άρθρο 25. 

2. Την υπ’ αριθμ. 54567/22.10.93 (ΦΕΚ 830/Β/ 
22.10.93) κοινή απόφαση του Πρωθυπουργού και της 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Γ. Λιάνη». 

3. Την ανάγκη πλήρωσης της θέσεως Δ/ντού Συντονι- 
στού του ΟΠΑΠ, αποφασίζουμε: 

Διορίζουμε ως Συντονιστή Διευθυντή του ΟΠΑΠ τον 
Ευάγγελο Σαβράμη με σύμβαση εργασίας ορισμένου χρό¬ 
νου διάρκειας ενός (1) έτους. 

Από τη δημοσίευση της παρούσας παύει να ισχύει κάθε 
προηγούμενη. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
- 4- 

Αριθ. 414 (6) 

Ανάθεση αρμοδιοτήτων Υπουργού Μεταφορών και Επι¬ 
κοινωνιών στον Υφυπουργό Μεταφορών και Επικοινω¬ 
νιών. 

Ο ΠΡΩΘΥΠΟΥΡΓΟΣ ΚΑΙ 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 81 και 83 (παρ. 2) του Συντάγματος. 

2. Τα άρθρα 16 (παρ. 5) και 22 (παρ. 3) του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Του Π.Δ. 149/1992 «Οργανισμός του Υπουργείου 
Μεταφορών και Επικοινωνιών» (Α' 72). 

4. Το Π.Δ. 455/1993 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 189). 

5. Το άρθρο 2 παρ. 1 του Ν. Δ/τος 496/1970 «Περί ορ- 
γανώσεως και λειτουργίας των Ταχυδρομείων» (ΦΕΚ 
73/Α) και του άρθρου 1 παρ. 2 του Β.Δ. 804/1970 «Περί 
κυρώσεως του Καταστατικού των Ελληνικών Ταχυδρο¬ 
μείων» (ΦΕΚ 271/Α). 

6. Του άρθρου 16 παρ. 1 του Π.Δ. 295/1986 «Δομή, ρό¬ 
λος και τρόπος διοίκησης και λειτουργίας της κοινωνικό- 

ποιημένης επιχείρησης Ελληνικά Ταχυδρομεία (ΕΛ-ΤΑ)» 
(ΦΕΚ 133/Α). 

7. Το Ν.Δ. 674/70 «Περί ιδρύσεως Οργανισμού Σιδηρο¬ 
δρόμων Ελλάδος» (ΦΕΚ 192/Α) όπως τροποποιήθηκε με 
τον Ν. 1486/84 (ΦΕΚ 159/Α). 

8. Το Π.Δ. 59/1985 «Δομή, ρόλος και τρόπος διοίκησης 
και λειτουργίας της κοινωνικοποιημένης επιχείρησης Ορ¬ 
γανισμός Σιδηροδρόμων Ελλάδος (Ο.Σ.Ε.) Α.Ε.» (ΦΕΚ 
22/Α). 

9. Το Π.Δ. 224/1988 «Οργανισμός του Ταχυδρομικού 
Ταμιευτηρίου (ΦΕΚ 96/Α), όπως συμπληρώθηκε με το 
Π.Δ. 427/1990 (ΦΕΚ 163/Α). 

10. Την αριθ. 710/2.12.92 απόφαση Πρωθυπουργού 
«Σύσταση δέκα τριών (13) θέσεων Υφυπουργών» (Β 712). 

11. Το άρθρο 27 του Ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Αρθρο 1 

Στον Υφυπουργό Μεταφορών και Επικοινωνιών Αθανά¬ 
σιο Τσούρα αναθέτουμε τις αρμοδιότητες του Υπουργού 
Μεταφορών και Επικοινωνιών που ανάγονται στα θέ¬ 
ματα: 

1. Των ακόλουθων Διευθύσεων όπως αυτές προσδιορί¬ 
ζονται στα αντίστοιχα άρθρα του Π.Δ/τος 149/1992 (ΦΕΚ 
72/Α): 

Διεύθυνση Επιβατικών Μεταφορών (άρθρο 7) 
Διεύθυνση Οδικής Κυκλοφορίας (άρθρο 9) 

Διεύθυνση Τεχνικής Οχημάτων (άρθρο 10) 

Διεύθυνση Τεχνικού Ελέγχου Οχημάτων (άρθρο 11) 
Διεύθυνση Οργάνωσης και Απλούστευσης Διαδικασιών 
(άρθρο 14) 

Διεύθυνση Εκπαίδευσης (άρθρο 17) 

Διεύθυνση Πληροφορικής (άρθρο 18) 

Διεύθυνση Πολιτικής Σχεδίασης Έκτακτης Ανάγκης 
(ΠΣΕΑ) (άρθρο 19). 

2. Από τη Διεύθυνση Ανάπτυξης Μεταφορών (άρθρο 6) 
τις αρμοδιότητες που αναφέρονται στα θέματα του Οργα¬ 
νισμού Σιδηροδρόμων Ελλάδος (ΟΣΕ). 

3. Από τη Διεύθυνση Ανάπτυξης και Εποπτείας Επικοι¬ 
νωνιών (άρθρο 21) τις αρμοδιότητες που αναφέρονται στα 
θέματα των Ελληνικών Ταχυδρομείων (ΕΛ-ΤΑ). 

4. Από τις Διευθύνσεις Νομοθετικού Συντονισμού και 
Κωδικοποίησης (άρθρο 13), Οικονομικού (άρθρο 16) και 
Επιθεώρησης (άρθρο 24) τις αρμοδιότητες που ανάγονται 
στα θέματα των πιο πάνω Διευθύνσεων. 

5. Οι αρμοδιότητες της Διεύθυνσης Προσωπικού για τα 
θέματα που αφορούν την καθ’ οιονδήποτε τρόπο κατά¬ 
σταση προσωπικού που υπηρετεί στις Διευθύνσεις της 
παρ. 1 ασκούνται από κοινού με τον Υπουργό Μεταφορών 
και Επικοινωνιών. 

6. Την εποπτεία: 

α) Των Ελληνικών Ταχυδρομείων (ΕΛ-ΤΑ), 
β) Του Ταχυδρομικού Ταμιευτηρίου, και 
γ) Του Οργανισμού Σιδηροδρόμων Ελλάδος (Ο.Σ.Ε.), 
όπως προσδιορίζεται από τις κείμενες σχετικές διατά¬ 
ξεις. 

Αρθρο 2 

Στις αρμοδιότητες που ανατίθενται στον Υφυπουργό 
Μεταφορών και Επικοινωνιών με το άρθρο 1 .περιλαμβά¬ 
νονται και οι κατωτέρω: 

α) Οι κοινοβουλευτικές αρμοδιότητες, εκτός από τη νο¬ 


μοθετική πρωτοβουλία. 

β) Η πρόταση για την έκδοση και υπογραφή κανονιστι¬ 
κών και ατομικών διαταγμάτων και η έκδοση κανονιστικών 
και ατομικών πράξεων και αποφάσεων. 

γ) Η συνυπογραφή ατομικών ή κανονιστικών πράξεων, 
αποφάσεων ή διαταγμάτων με Υπουργούς ή Υφυπουρ¬ 
γούς. 

δ) Η εξουσία να μεταβιβάζει στους Γ ενικούς Γ ραμματείς 
του Υπουργείου, σε Προϊσταμένους Διευθύνσεων και 
Τμημάτων που υπάγονται στην αρμοδιότητά του σύμφωνα 
με την απόφαση αυτή, ορισμένες αρμοδιότητές του, κα¬ 
θώς και το δικαίωμα να υπογράφουν «με εντολή Υφυπουρ¬ 
γού» αποφάσεις, έγγραφα, εντάλματα, επιστολές ή άλλες 
πράξεις. 

Άρθρο 3 

Στις αρμοδιότητες που ανατίθενται στον Υφυπουργό 
Μεταφορών και Επικοινωνιών περιλαμβάνονται και οι κα¬ 
τωτέρω: 

α) Η έκδοση, σύμφωνα με τις κείμενες διατάξεις, απο¬ 
φάσεων έγκρισης δαπανών, παροχής πιστώσεων, εντολών 
προμηθειών ή εκτέλεσης έργων, καθώς και ανάληψης 
υποχρεώσεων ύψους 200.000.001 μέχρι 500.000.000 
δραχμών, που έχουν σχέση με την εκτέλεση προγραμμά¬ 
των και έργων ανάπτυξης του τομέα ευθύνης του. 

β) Η κατάρτιση συμβάσεων που προβλέπονται από το 
νόμο και η έγκριση ή επικύρωση συμβάσεων ποσού ύψους 
200.000.001 μέχρι 500.000.000 δραχμών, των οποίων το 
αντικείμενο ανάγεται στην αρμοδιότητα των υπηρεσιών 
των Οργανισμών ή των Επιχειρήσεων που υπάγονται σ’ αυ¬ 
τόν. 

Άρθρο 4 

Από τις ως άνω αρμοδιότητες του Υφυπουργού, οι κοι¬ 
νοβουλευτικές και οι αφορώσες στον διορισμό και τη συ¬ 
γκρότηση των οργάνων διοίκησης των νομικών προσώπων 
που εποπτεύονται από τον Υφυπουργό ασκούνται παραλ- 
λήλως και από τον Υπουργό Μεταφορών και Επικοινω¬ 
νιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 1993 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΧΑΡΑΛΑΜΠΟΥΣ 

Αριθ. πρωτ. 30351 ( 7 ) 

Υπαγωγή προσωπικού της Κοιν. Μουσούρων Ν. Αιτωλ/ 
νίας στις διατάξεις του Ν.1188/81. 

Ο ΝΟΜΑΡΧΗΣ ΑΙΤΩΛ/ΝΙΑΣ 

Με την ΕΣ. 17329/17.6.1993 απόφαση του Νομάρχη 
Αιτωλίας και Ακαρνανίας, που εκδόθηκε σύμφωνα με τις 
διατάξεις του Ν. 1188/1981 και ύστερα από σύμφωνη 
γνωμοδότηση του Υπηρεσιακού Συμβουλίου του άρθρου 
14 Ν. 1586/86, έγινε υπαγωγή του τακτικού προσωπικού 
της Κοινότητας Μουσούρων στις διατάξεις του Α' μέρους 
Ν. 1188/1981. 

Από τις διατάξεις της ανωτέρω απόφασης δεν προκα- 
λείται δαπάνη σε βάρος του προϋπολογισμού του Ν.Π. της 
κοινότητας Μουσούρων. 

Η παρούσα να δημοσιευθεί στην Εφημερίδα της Κυβερ- 
νήσεως - 

Μεσολόγγι, 17 Ιουνίου 1993 
Ο Νομάρχης 
ΝΙΚΟΛΑΟΣ ΣΑΡΧΑΝΗΣ 

-φ- 

Αριθ. 28.895 (8) 

Τροποποίηση της 20497/90 απόφασης Νομάρχη Ανατ. 
Αττικής, όπως αυτή τροποποιήθηκε με την 24042/91 
όμοια, που αφορά στη σύσταση Ιδιου νομικού προσώ¬ 
που με το όνομα Σχολική Επιτροπή Γυμνασίου - Λυ¬ 
κείου Ν. Ερυθραίας. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του Π.Δ. 323/89. 

2) Τις διατάξεις του άρθρου 5 του Ν. 1894/90. 

3) Την 20497/90 απόφασής μας, όπως αυτή τροποποι¬ 
ήθηκε με την 24042/91 όμοια. 

4) Την αρ. 106/93 απόφαση του Δημοτικού Συμβουλίου 
Ν. Ερυθραίας, με την οποία.τροποποιήθηκαν οι 102/89 
και 25/91 όμοιες, αποφασίζουμε: 

Τροποποιούμε την 20497/90 απόφασή μας, όπως αυτή 
τροποποιήθηκε με την 24042/91 όμοια, που αφορά στη 
σύσταση ίδιου νομικού προσώπου με το όνομα Σχολική 
Επιτροπή Γ υμνασίου - Λυκείου Ν. Ερυθραίας ως προς τις 
παρ. 1 & 3 αυτής, οι οποίες έχουν ως εξής: 

1) Συνιστούμε ίδιο νομικό πρόσωπο με το όνομα Σχολική 
Επιτροπή Γυμνασίου Ν. Ερυθραίας στο Δήμο Ν. Ερυ¬ 
θραίας του Νομού Αττικής. 

3) Το Νομικό Πρόσωπο διοικείται από εννεαμελές Διοι¬ 
κητικό Σύμβούλιο αποτελούμενο από: 

α) Τον εκάστοτε Δήμαρχο ή Αντιδήμαρχο ή Δημοτικό 
Σύμβουλο που ορίζει ο δήμαρχος, ως Πρόεδρο, 
β) Δύο (2) Δημοτικούς Συμβούλους, 
γ) Τον Διευθυντή του Γυμνασίου, 
δ) Έναν (1) εκπρόσωπο του Συλλόγου Γονέων και Κη¬ 
δεμόνων του Γ υμνασίου. 

ε) Έναν (1) εκπρόσωπο της μαθητικής Κοινότητας του 
Γ υμνασίου. 

στ) Τρεις (3) πολίτες που ορίζονται με απόφαση του Δη¬ 
μοτικού Συμβουλίου. 

Κατά τα λοιπά ισχύει ως έχει η 24097/90 απόφασή μας. 
Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Ν. Ερυ¬ 
θραίας. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αγ. Παρασκευή, 20 Οκτωβρίου 1993 

Ο Νομαρχών Διευθυντής 
ΑΝΔΡΕΑΣ ΠΕΓΚΑΣ 


Αριθ. 33.310 (9) 

Σύσταση ίδιου Νομικού Προσώπου με το όνομα Σχολική 
Επιτροπή Λυκείου Νέας Ερυθραίας Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του 323/89 Π. Δ/τος. 

2) Τις διατάξεις του άρθρου 5 του Ν. 1894/90. 

3) Την αρ. 107/93 απόφαση του Δημοτικού Συμβουλίου 
Ν. Ερυθραίας του Νομού Αττικής, αποφασίζουμε: 

1. Συνιστούμε ίδιο νομικό πρόσωπο με το όνομα «Σχο¬ 
λική Επιτροπή Λυκείου Νέας Ερυθραίας» στο Δήμο Ν. 
Ερυθραίας του Νομού Αττικής. 

2. Σκοπός του νομικού προσώπου είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. 

- Η εκτέλεση μικρών έργων για επισκευή και συντήρηση 
των διδακτηρίων. 

- Η αποκατάσταση φθορών και ζημιών επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέσα 
που είναι απαραίτητα για τη λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από 9μελές διοικητικό 
συμβούλιο αποτελούμενο από: 

Τον εκάστοτε Δήμαρχο ή Αντιδήμαρχο ή Δημοτικό Σύμ¬ 
βουλο που ορίζει το Δημοτικό Συμβούλιο, ως Πρόεδρο. 
β)Δύο (2) Δημοτικούς Συμβούλους, 
γ) Τον Διευθυντή του Λυκείου, 
δ) Έναν (1) εκπρόσωπο του συλλόγου Γονέων και Κη¬ 
δεμόνων του Λυκείου. 

ε) Έναν (1) εκπρόσωπο της μαθητικής κοινότητας Λυ¬ 
κείου. 

στ) Τρεις (3) δημότες ή κατοίκους που ορίζονται από το 
Δημοτικό Συμβούλιο. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί τη δημοτική ή 
κοινοτική περίοδο. 

5. Πόροι του νομικού προσώπου είναι: 
α. Η ετήσια επιχορήγηση του Δήμου 
β. Η ετήσια επιχορήγηση του Κράτους 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε. Πρόσοδοι από την περιουσία του. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόε¬ 
δρο. 

7. Κάλυψη Δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του Προϋπολογισμού του Δήμου Ν. Ερυ¬ 
θραίας, ύψους 4.000.000 δρχ. περίπου για το τρέχον οι¬ 
κονομικό έτος & 4.000.000 δρχ. περίπου για καθένα από 
τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 

προϋπολογισμό του Δήμου Ν. Ερυθραίας ύψους 
4.000.000 δρχ. με τα στοιχεία ΚΑ 113.9Β. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγ. Παρασκευή, 20 Οκτωβρίου 1993 

Ο Νομαρχών Διευθυντής 
ΑΝΔΡΕΑΣ ΠΕΓΚΑΣ 

-φ- 

Αριθ. 41078 (10) 

Τροποποίηση συστατικής πράξης της Δημοτικής Επιχ/οης 
Τουριστικής - Πολιτιστικής - Αθλητικής και Κοινωνικής 
Ανάπτυξης Νεάπολης (ΔΕΤΠΑΚΑΝ). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1) Τις διατάξεις του άρθρ. 260 του Π.Δ. 323/89 (ΔΚΚ). 

2) Την απόφαση του Υπουργού Εσωτερικών με αριθ. 
25027/9.4.84. 

3) Την αριθ. ΕΣ.34105/30.10.89 απόφαση του Νο¬ 
μάρχη θεσ/νίκης περί συστάσεως Δημοτικής Επιχ/σης 
Τουριστικής - Πολιτιστικής - Αθλητικής Ανάπτυξης στο 
Δήμο Νεάπολης που δημοσιεύθηκε στο ΦΕΚ 861/ 

16.11.89 τ. Β'. 

4) Το Π.Δ. 250/89 που δημοσιεύθηκε στο 118/Α/ 

10.5.89 ΦΕΚ «μεταβίβαση αρμοδιοτήτων του Υπουργού 
Εσωτερικών στους Νομάρχες», αποφασίζουμε: 

Τροποποιούμε την αριθ. ΕΣ.34105/30.10.89 απόφαση 
του Νομάρχη θεσ/νίκης, η οποία τροποποιήθηκε με τις 
αριθ. ΕΣ.35429/1.11.90 (ΦΕΚ 766/Β/90) και ΕΣ.9526/ 
16.3.92 (ΦΕΚ 236/Β/92) νεώτερες αποφάσεις μας που 
αφορά στη σύσταση της Δημ. Επιχ/σης Τουριστικής - Πο¬ 
λιτιστικής - Αθλητικής και Κοινωνικής Ανάπτυξης Νεάπο¬ 
λης, ως προς τους σκοπούς της Επιχ/σης και συγκεκρι¬ 
μένα προστίθεται νέο εδάφιο στην παρ. 2 της συστατικής 
πράξης με α.α.ζ και διαμορφώνεται ως εξής: 

Άρθρο 2: Ο σκοπός της Επιχ/σης είναι: α) . β) 

.Υ). 

ζ) Υλοποίηση κοινοτικών προγραμμάτων επαγγελματι¬ 
κής κατάρτισης και λοιπών προγραμμάτων ΕΟΚ. 

Κατά τα λοιπά ισχύουν οι αριθ. 34105/30.10.89, 
35429/1.11.90 και 9526/16.3.92 αποφάσεις μας που 
δημοσιεύθηκαν στα αριθ. ΦΕΚ 861/Β/89, 766/Β/90 και 
236/Β/92 αντίστοιχα. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Νεάπο¬ 
λης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Οκτωβρίου 1993 

Ο Νομάρχης κ.α.α. 

Ο Διευθυντής 
Α. ΑΝΑΣΤΑΣΟΠΟΥΛΟΣ 

—-♦- 

Αριθ. 17380 (11) 

Ψήφιση Οργανισμού Εσωτερικής Υπηρεσίας του ΚΑΠΗ 
Δήμου Βόλου Ν. Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981 «περί 


κυρώσεως του κώδικα περί καταστάσεως προσωπικού 
Οργανισμών Τοπικής Αυτ/σης», όπως αντικαταστάθηκε 
από το άρθρο 26 του Ν. 1832/1989. 

2. Τις διατάξεις του Ν. 1586/1986 «Βαθμολογική διάρ¬ 
θρωση των θέσεων του Δημοσίου, των Νομικών Προσώ¬ 
πων Δημοσίου Δικαίου και των Οργανισμών Τοπικής Αυτο¬ 
διοίκησης και άλλες διατάξεις». 

3. Τις διατάξεις του Π. Δ/τος 37α/1987 «Μερική επέ¬ 
κταση των διατάξεων που ισχύουν για τους δημοσίους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των ΟΤΑ και προσαρμογή 
διατάξεων στις ρυθμίσεις του Ν. 1586/1986». 

4. Την απόφασή μας 14274/30.7.1991 «περί συγχω- 
νεύσεως των Α' και Β' ΚΑΠΗ Δήμου Βόλου σε ένα ίδιο νο¬ 
μικό πρόσωπο με την επωνυμία «Κέντρο Ανοικτής Προ¬ 
στασίας Ηλικιωμένων Δήμου Βόλου». 

5. Την αριθ. 2/1991 απόφαση του Διοικητικού Συμβου¬ 
λίου του ΚΑΠΗ Δήμου Βόλου, περί ψηφίσεως Οργανισμού 
Εσωτερικής Υπηρεσίας και την αριθ. 451 /1991 όμοια του 
Δημοτικού Συμβουλίου Βόλου. 

6. Τη σύμφωνη γνώμη του Υπηρεσιακού Συμβουλίου 
του άρθρου 5 του Ν. 1188/1981, όπως διατυπώθηκε στο 
αριθ. 2/1993 πρακτικό συνεδριάσεως, αποφασίζουμε: 

Εγκρίνουμε την αριθ. 2/1991 απόφαση του Διοικητικού 
Συμβουλίου του Κέντρου Ανοικτής Προστασίας Ηλικιωμέ¬ 
νων (ΚΑΠΗ), Δήμου Βόλου, περί ψηφίσεως του Οργανι¬ 
σμού Εσωτερικής Υπηρεσίας ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΚΑΠΗ ΔΗΜΟΥ ΒΟΛΟΥ 

Άρθρο 1 

Την Υπηρεσία του ΚΑΠΗ Δήμου Βόλου συγκροτούν: 

Α. Η Διοικητική - Οικονομική Υπηρεσία, η οποία περι¬ 
λαμβάνει: 

1) Το γραφείο Διοίκησης και Προσωπικού και 

2) Το γραφείο Κοινωνικής Πρόνοιας 

Β. Η Υγειονομία Υπηρεσία, η οποία περιλαμβάνει: 

1) Το γραφείο Ιατροφαρμακευτικής περίθαλψης 

2) Το γραφείο Φυσιοθεραπείας και 

3) Το γραφείο Εργοθεραπείας 

Οι Υπηρεσίες αυτές στελεχώνονται με προσωπικό μό¬ 
νιμο (τακτικό). 

Άρθρο 2 

Οι θέσεις του τακτικού προσωπικού του ΚΑΠΗ καθορί¬ 
ζονται κατά κατηγορίες, ειδικότητες και βαθμούς ως εξής: 

Α. ΜΟΝΙΜΟ ΠΡΟΣΩΠΙΚΟ 

I. ΔΙΟΙΚΗΤΙΚΟ ΠΡΟΣΩΠΙΚΟ 

1. Κατηγορία ΤΕ2 Κοινωνικών Λειτουργών 

Τέσσερις (4) θέσεις με βαθμούς Γ-Α 

2. Κατηγορία ΔΕΙ Διοικητικού 

Δύο (2) θέσεις με βαθμούς Γ-Α 

3. Κατηγορία ΥΕ1 Κλητήτων - θυρωρών - Γενικών Κα¬ 
θηκόντων 

Δύο (2) θέσεις με βαθμούς Δ-Γ 

II. ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κατηγορία ΤΕ6 Επισκεπτριών Αδελφών ή Κατηγορία 
ΤΕ8 Αδελφών Νοσοκόμων 

Δύο (2) θέσεις με βαθμούς Γ-Α 

2. Κατηγορία ΤΕ10 Φυσιοθεραπευτών 

Δύο (2) θέσεις με βαθμούς Γ-Α 

3. Κατηγορία ΤΕ18 Εργοθεραπευτών 

Δύο (2) θέσεις με βαθμούς Γ-Α 

III. ΤΕΧΝΙΚΟ - ΥΓΕΙΟΝΟΜΙΚΟ ΠΡΟΣΩΠΙΚΟ 

1. Κατηγορία ΥΕ15 Οικογενειακών Βοηθών 

Τρεις (3) θέσεις με βαθμούς Δ-Γ 

Β. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ 

Κατηγορία ΠΕΙ Διοικητικών 

Δύο (2) θέσεις με βαθμούς Γ-Α 

Γ. ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ Ι.Δ. 

Προσωρινές θέσεις προσωπικού Ιδιωτικού Δικαίου αο¬ 
ρίστου χρόνου περιορισμένης απασχόλησης. 

Τρεις (3) θέσεις οικιακών βοηθών και μία (1) θέση φυ¬ 
σιοθεραπευτή. 

Οι προσωρινές θέσεις του Οργανισμού αυτού καταρ- 
γούνται από την στιγμή που θα κενωθούν με οποιονδή- 
ποτε τρόπο. 

Αρθρο 3 

Τα αντικείμενα και οι αρμοδιότητες των προαναφερο- 
μένων οργανικών θέσεων του ΚΑΠΗ ορίζονται ως εξής: 

Α. ΔΙΟΙΚΗΤΙΚΗ - ΟΙΚΟΝΟΜΙΚΗ ΥΠΗΡΕΣΙΑ 

1. Γ ραφείο Διοίκησης και Προσωπικού 

α. Ο Διοικητικός υπάλληλος (κατηγορίας ΔΕΙ ή ΠΕΙ) 
ασκεί τα ακόλουθα καθήκοντα: τηρεί το βιβλίο πρωτοκόλ¬ 
λου εισερχομένων και εξερχομένων εγγράφων, διεκπε- 
ραιώνει την υπηρεσιακή αλληλογραφία, τηρεί τα πρακτικά 
των συνεδριάσεων του Διοικητικού Συμβουλίου, συντάσ¬ 
σει τον ετήσιο προϋπολογισμό και απολογισμό, εκδίδει τα 
εντάλματα πληρωμών, παρακολουθεί την διάθεση των πι¬ 
στώσεων, συντάσσει τις μισθοδοτικές καταστάσεις των 
υπαλλήλων και μεριμνά για την πληρωμή τους, τηρεί τους 
φακέλους υπηρεσίας και μεταβολών των υπαλλήλων, τη¬ 
ρεί βιβλίο κινήσεως υλικού και βιβλίο ετήσιας απογραφής 
των κινητών πραγμάτων του ΚΑΠΗ. 

Εξάλλου ο υπάλληλος αυτός ασκεί και κάθε άλλο πα¬ 
ρεμφερές καθήκον που ανήκει σ’ αυτόν ως εκ της θέσέώς 
του ή ήθελε ανατεθεί σ’ αυτόν από τον Πρόεδρο του Διοι¬ 
κητικού Συμβουλίου του ΚΑΠΗ. 

β. Ο κλητήρας - θυρωρός, πέρα από τα αυτονόητα κα¬ 
θήκοντα της θέσεώς του, θα διακινεί την αλληλογραφία 
και το φαρμακευτικό υλικό. 

2. Γ ραφείο Κοινωνικής Πρόνοιας 

Κοινωνικοί Λειτουργοί, κλάδου ΤΕ2 Κοινωνικών Λει¬ 
τουργών με Γ -Α βαθμούς. 

Στο γραφείο Κοινωνικής Πρόνοιας προΐσταται ο αρχαιό¬ 
τερος Κοινωνικός Λειτουργός, ο οποίος είναι και ο συντο¬ 
νιστής της καλής λειτουργίας όλων των υπηρεσιών του 
ΚΑΠΗ. 

Συνεργάζεται με το υπόλοιπο προσωπικό του Κέντρου 
και έχει τη διοικητική ευθύνη της εύρυθμης λειτουργίας 
των υπηρεσιών του Κέντρου, δηλαδή, του Ιατρείου, Φυ- 
σιοθεραπευτηρίου και των άλλων ειδικοτήτων για την κα¬ 
λύτερη εξυπηρέτηση των προστατευομένων μελών. 

Συνεργάζεται με την διοίκηση του Κέντρου και έχει την 
ευθύνη για την οργάνωση, εκπαίδευση και αξιοποίηση των 
εθελοντών καθώς και την διοικητική και μόνο παρακολού¬ 
θηση της πρακτικής άσκησης των σπουδαστών των σχο¬ 
λών Κοινωνικής Εργασίας και άλλων σπουδαστών των πα- 
ραϊατρικών επαγγελμάτων, που τυχόν θα εκπαιδεύονται 
στο Κέντρο. 

Τα καθήκοντα του Κοινωνικού Λειτουργού είναι γενικά 
τα εξής: 

α) Συνεργάζεται με τα μέλη του ΚΑΠΗ με σκοπό να συμ¬ 
βάλλει στην αντιμετώπιση τυχόν ψυχολογικών, ατομικών 
και οικογενειακών προβλημάτων, σεβόμενος την προσω¬ 
πικότητα, την αξιοπρέπεια και τα δικαιώματα του μέλους, 
συνεργαζόμενος με το ίδιο το άτομο, το οικογενειακό του 


περιβάλλον και τυχόν άλλους φορείς που έχουν σχέση με 
το πρόβλημα. 

β) Επικοινωνεί με τους τοπικούς παράγοντες της περιο¬ 
χής και της Κοινότητας που λειτουργεί το Κέντρο με 
σκοπό τη διαφώτιση και συμμετοχή τους στο πρό¬ 
γραμμα. 

γ) Οργανώνει σύμφωνα με το εγκεκριμένο πρόγραμμα, 
τις διάφορες εκδηλώσεις ψυχαγωγικές, μορφωτικές 
κ.λ.π. του Κέντρου στα πλαίσια καλής συνεργασίας με 
τους Δημότες ή ιδιώτες εθελοντές, εφ’ όσον υπάρχουν 
και με τα μέλη και γενικά αντιμετωπίζει κάθε έκτακτο 
θέμα που αφορά τη λειτουργία του ΚΑΠΗ. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

1. Γραφείο ιατροφαρμακευτικής περίθαλψης 

Στο ιατρείο του Κέντρου υπηρετεί επισκέπτρια Αδελφή 
κατά προτίμηση νοσηλεύτρια, της οποίας το έργο είναι το 
εξής: 

α) Να βοηθά το γιατρό τις ημέρες και τις ώρες που λει¬ 
τουργεί το ιατρείο. 

β) Να έχει την ευθύνη για τη φύλαξη και διαχείριση του 
φαρμακευτικού και υγειονομικού υλικού του Κέντρου. 

γ) Επισκέπτεται με εντολή του γιατρού τα μέλη στο σπίτι 
τους και παρέχει νοσηλευτικές φορντίδες και ογηγίες. 

δ) Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. Γ ενικά επιλαμβάνεται με 
κάθε θέμα υγείας που αφορά τα μέλη και τις οικογένειές 
τους. 

2. Γ ραφείο φυσιοθεραπείας 

Στο φυσιοθεραπευτήριο υπηρετεί ο φυσιοθεραπευτής, 
ο οποίος ύστερα από γραπτή εντολή γιατρού, εφαρμόζει 
φυσιοθεραπευτική αγωγή στα μέλη του Κέντρου που 
έχουν ανάγκη από αυτήν. 

Φυσιοθεραπευτική αγωγή μπορεί να εκτελεστεί στο 
σπίτι των μελών σε έκτακτες και ειδικές ανάγκες τους που 
κρίνει ο γιατρός. 

3. Γραφείο εργοθεραπείας 

Στο γραφείο εργοθεραπείας ο εργοθεραπευτής, ο 
οποίος έχει ως έργο του την αξιοποίηση και τη δραστηριο- 
ποίηση του μέλους, για δημιουργική απασχόληση και πα¬ 
ραγωγικό έργο με σκοπό και την οικονομική του ενίσχυση. 

Επίσης βοηθά το μέλος στην άσκηση για αυτοεξυπηρέ¬ 
τηση και στην ανάπτυξη ειδικών ενδιαφερόντων. 

Ο εργοθεραπευτής μπορεί να παρέχει τις υπηρεσίες 
του και στο σπίτι του μέλους όταν υπάρχει ανάγκη. 

ΤΕΧΝΙΚΟ - ΥΓΕΙΟΝΟΜΙΚΟ ΠΡΟΣΩΠΙΚΟ 

Οι οικιακοί βοηθοί προσφέρουν τις υπηρεσίες τους κυ¬ 
ρίως στο σπίτι των μελών, για τς περιπτώσεις που ζουν μό¬ 
νοι τους και έχουν ιδιαίτερες ανάγκες βοήθειας. Η βοή¬ 
θεια συνίσταται στην παροχή υπηρεσιών μέσα στο σπίτι, 
όπως ελαφρό μαγείρεμα, καθαριότητα, προμήθεια τροφί¬ 
μων και διάφορες άλλες μικροεξυπηρετήσεις έξω από το 
σπίτι. 

Επίσης μεριμνούν για την καθαριότητα και τον ευπρεπι- 
σμό όλων των χώρων του ΚΑΠΗ. 

Το Κέντρο Ανοικτής Προστασίας Ηλικιωμένων του Δή¬ 
μου Βόλου, μπορεί να χρησιμοποιηθεί σαν Κέντρο πρακτι¬ 
κής άσκησης σπουδαστών Σχολών Κοινωνικής Εργασίας 
και άλλων παράίατρικών επαγγελμάτων. 

Ανάμεσα στις δραστηριότητες του Κέντρου είναι και η 
κινητοποίηση, εκπαίδευση και χρησιμοποίηση εθελοντι¬ 
κού προσωπικού σε όλα τα προγράμματα που θα προέρχο¬ 
νται κατά προτίμηση από το Δήμο και την περιοχή που λει¬ 
τουργεί το Κέντρο. 

Από την απόφαση αυτή δεν προκαλεΐται δαπάνη σε βά¬ 
ρος του προϋπολογισμού του ΚΑΠΗ του Δήμου Βόλου. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 


Βόλος, 20 Οκτωβρίου 1993 

Ο Νομαρχών Δ/ντής 
ΒΑΣ. ΜΠΑΝΑΚΑΣ 

- ♦- 

Αριθ. 4741 (12) 

Τροποποίηση, διόρθωση και προσαρμογή του Οργανισμού 

Εσωτερικής Υπηρεσίας του Δήμου Ξάνθης. 

Ο ΝΟΜΑΡΧΗΣ ΞΑΝΘΗΣ 
Έχοντας υπόψη: 

1. Τις διατάξεις: α) των άρθρων 1,2, 4, 5 και 14 του Ν. 
1586/86 βαθμολογική διάρθρωση των θέσεων του δημο¬ 
σίου, των Ν.Π.Δ.Δ. και των Ο.Τ.Α. και άλλες διατάξεις. 

β) Του άρθρου 12 του Ν. 1188/81 «περί κυρώσεως του 
κώδικος περί καταστάσεων προσωπικού Ο.Τ.Α.» όπως 
αντικαταστάθηκε από το άρθρο 26 του Ν. 1832/89 «Τρο¬ 
ποποίηση και συμπλήρωση της νομοθεσίας για την τοπική 
αυτ/ση, την αποκέντρωση και άλλες διατάξεις». 

γ) Του Π.Δ/τος 37α/87 «Μερική επέκταση διατάξεων 
που ισχύουν για τους δημοσίους υπαλλήλους κ.λπ. 

δ) Του Π.Δ/τος 22/90 «Μερική επέκταση διατάξεων 
που ισχύουν για τους δημοσίους υπαλλήλους κ.λπ.». 

2. Την απόφαση 201 /92 του Δ.Σ. Ξάνθης με την οποία 
τροποποιείται, διορθώνεται και προσαρμόζεται ο Ο.Ε.Υ. 
του Δήμου. 

3. Την σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 του Ν. 1586/86 που καταχωρή- 
θηκε στο 1/1993 πρακτικό συνεδρίασής του, αποφασί¬ 
ζουμε: 

Εγκρίνουμε την απόφαση 201 /92 του Δημοτικού Συμ¬ 
βουλίου Ξάνθης με την οποία τροποποιεί, διορθώνει και 
προσαρμόζει τον Ο.Ε.Υ. του Δήμου ως εξής: 

1. Στο Τμήμα Οικονομικών Υπηρεσιών, δημιουργείται 
Γ ραφείο Ειδικού Προσωπικού (άρθρο 9), ως εξής: 

β) Γ ραφείο Ειδικού Προσωπικού: 

Προϊστάμενος ΔΕ23 με βαθμό Α. 

(δ) υπάλληλοι ΔΕ28 με βαθμό (Γ-Α) 

2. Επίσης γίνεται διόρθωση στον Ο.Ε.Υ. και συγκεκρι¬ 
μένα στο Τμήμα Οικονομικών Υπηρεσιών, στην Ειδική Τα¬ 
μειακή Υπηρεσία (άρθρο 5) ορίζεται προϊστάμενος ΠΕΙ 
(Γ-Α) ή ΤΕ17 ή ΔΕΙ 4 ή ΔΕΙ 5 με βαθμό (Γ-Α). 

3. Στο Τμήμα Ηλεκτρομηχανολογικό και Κίνησης και 
στο Ηλεκτρομηχανολογικό γραφείο γίνεται διόρθωση, ως 
εξής: 

Τμήμα Ηλεκτρομηχανολογικό και Κίνησης. 

Προϊστάμενος ΠΕ5 με βαθμό Α (ή Β ή Γ) ή ΤΕ4 με βαθμό 
Α (ή Β' ή Γ) μέχρι προσλήψεως ΠΕ5. 

Γραφείο Ηλεκτρολογικό 

Προϊστάμενος ΠΕ5 με βαθμό Α (ή Β ή Γ). 

(1) υπάλληλος ΠΕ5 Ηλεκτρολόγος Μηχανολόγος ή ΤΕ4 
Ηλεκτρολόγος Μηχανικός, με βαθμό Γ-Α. 

(3) υπάλληλοι ΔΕ24 Ηλεκτρολόγοι, με βαθμό Γ-Α. 

4. Στο Τμήμα Περιβάλλοντος και στο Γραφείο Κήπων, 
Δεντροστοιχιών και Παιδικών Χαρών, γίνεται διόρθωση ως 
εξής: 

Γ. Τμήμα Περιβάλλοντος 

Προϊστάμενος ΠΕΙ 4 με βαθμό Α (ή Β ή Γ) ή ΤΕ13 με 
βαθμό Α (ή Β ή Γ) μέχρι προσλήψεως ΠΕΙ 4. 


1. Γραφείο Κήπων, Δενδροστοιχιών και Παιδικών Χα¬ 
ρών. 

Προϊστάμενος ΠΕΙ 4 με βαθμό Α (ή Β ή Γ) ή ΤΕ13 με 
βαθμό Α (ή Β ή Γ) μέχρι προσλήψεως ΠΕΙ 4. 

(1) υπάλληλος ΠΕΙ 4 Δασολόγος με βαθμό Γ-Α. 

(1) υπάλληλος ΤΕ13 Τεχνολόγος Γεωπονίας, με βαθμό 
Γ-Α. 

(1) υπάλληλος ΔΕ30 Υδραυλικός με βαθμό Γ-Α. 

(5) υπάλληλοι ΔΕ35 κηπουρών με βαθμό Γ -Α. 

(6) υπάλληλοι ΥΕ16 εργάτες κήπων με βαθμό Δ-Γ. 

Γίνεται επίσης προσαρμογή στο Ν. 1586/86 στη Διεύ¬ 
θυνση Τεχνικών Υπηρεσιών, δηλαδή: 

Δ. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Διευθυντές ΠΕ3 ή ΠΕ4 ή ΠΕ5 ή ΠΕ6 με βαθμό Α ή Β. 

Κατά τα λοιπά ισχύει ο Οργανισμός Εσωτερικής Υπηρε¬ 
σίας του Δήμου Ξάνθης, ως εξής: 

Ε. ΚΑΛΥΨΗ ΔΑΠΑΝΗΣ 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ξάνθης 
ύψους 3.600.000 δρχ. περίπου για το τρέχον οικονομικό 
έτος και 10.900.000 δρχ. περίπου για καθένα από τα επό¬ 
μενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Ξάνθης ύψους 110.000.000 
δρχ. με τα στοιχεία 05/111-1 με τίτλο «Αποδοχές τακτι¬ 
κών υπαλλήλων». 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Ξάνθη, 20 Οκτωβρίου 1993 

Ο Νομαρχών Διευθυντής 
θ. ΠΑΡΤΣΑΛΙΔΗΣ 

-4-— 

ΔΙΟΡΘΩΣΕΙΣ ΣΦΑΛΜΑΤΩΝ 


(13) 

Στη Φ. 10969/6494/27.7.1993 απόφαση του Υπουρ¬ 
γού Εσωτερικών η οποία δημοσιεύθηκε στο ΦΕΚ 605/ 
12.8.1993 (τ.Β') διορθώνεται το λανθασμένο «ΒΟΓΙΑΤΖΗ 
ΣΙΜΙΩΝΑ συζ. ΝΙΚΟΛΑΟΥ το γένος «ΤΣΙΟΜΠΑΜΟΥ ΙΟΝ» 
στο ορθό «ΒΟΓΙΑΤΖΗ ΣΙΜΙΩΝΑ συζ. ΝΙΚΟΛΑΟΥ το γένος 
«ΤΣΙΟΜΠΑΝΟΥ ΙΟΝ». 

(Από το Υπουργείο Εσωτερικών) 
- 4 - 

(14) 

Στην 2041351/5282/0023/28.6.93, απόφαση του 
Υπουργού Οικονομικών που δημοσιεύθηκε στο ΦΕΚ 
497/τ. Β77.7.93, διορθώνεται το εσφαλμένο «... ύψους 
είκοσι δύο δισεκατομμυρίων πεντακοσίων είκοσι δύο εκα¬ 
τομμυρίων σαράντα χιλιάδων (22.522.040.000) δραχ¬ 
μών...», στο ορθό«.... ύψους είκοσι δισεκατομμυρίων πε¬ 
ντακοσίων είκοσι δύο εκατομμυρίων σαράντα χιλιάδων 
(20.522.040.000) δραχμών ...». 


(Από το Υπουργείο Οικονομικών) 


♦ 


(15) 


Διορθώνεται ο εσφαλμένος αριθμός Πρωτοκόλλου 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


«Δ.Υ. 31167/7.10.93» της απόφασης Νομαρχίας Ανατο¬ 
λικής Αττικής, που δημοσιεύθηκε στο ΦΕΚ 809/7.10.93 
(τ.Β'), στον ορθό «ΔΥ/36161/7.10.1993». 

(Από τη Νομαρχία Ανατ. Αττικής) 
-♦- 

(16) 

Στη αριθ. 10693/1993 κοινή απόφαση των Υπουργών 
Οικονομικών, Εργασίας και Εμπορικής Ναυτιλίας που δη¬ 
μοσιεύτηκε στο ΦΕΚ 814/7.10.1993 (τ. Β') και αφορά 
«Τιμολόγιο Λιμενικού Ταμείου Βόλου», επιφέρεται η πιο 
κάτω διόρθωση: 


Από -(η λανθασμένη ημερομηνία «Αθήνα, 5 Οκτωβρίου 
1991» 

στη σωστή «Αθήνα, 5 Οκτωβρίου 1993». 

(Από το Εθνικό Τυπογραφείο) 

-φ- 

(17) 

Στη αριθ. 2059171/11090/0025/1993 απόφαση του 
Υπουργού Οικονομικών που δημοσιεύτηκε στο ΦΕΚ 814/ 
7.10.1993 (τ. Β') που αφορά «Παροχή εγγύησης οφειλών 
προς τις Τράπεζες κ.λπ.» των Νομών Φλώρινας και Κιλκίς, 
επιφέρεται η πιο κάτω διόρθωση: 

Από τη λανθασμένη ημερομηνία «Αθήνα, 5 Οκτωβρίου 
1991» 

στη σωστή «Αθήνα, 5 Οκτωβρίου 1993». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


